Santy (taal)

It Santy (Ingelsk: Santee, útspr.: [sæn'ti:]) wie de lânseigen taal fan 'e Santy, in Yndiaansk folk út 'e súdeastlike Amerikaanske steat Súd-Karolina. It moat net betize wurde mei it Santy-Dakota (Ingelsk: Santee), in dialekt dat sprutsen wurdt troch de Eastlike Dakota, ien fan 'e trije folksdielen fan 'e Sû (Sioux).

It Santy wie in Sûaanske taal fan 'e Eastsûaanske subgroep, en hiel wierskynlik in dialekt fan it Katôba (Catawba). It wie altiten in lytse taal, en it stoar út yn 'e achttjinde iuw (of mooglik sels al yn 'e santjinde), ûnder druk fan it Ingelsk.

Kategory:Santy (folk)
Kategory:Sûaanske talen
Kategory:Yndiaanske taal yn Noard-Amearika
Kategory:Katôba
Kategory:Utstoarne taal
Kategory:Taal yn de Feriene Steaten